Mung bae uripe wong tukon mau ora pati sangsara. Yèn apik kêlakuane, utawa yèn laki rabi utawa manèh yèn bisa nêbusi l.s. banjur sok pulih kamardikane. Ana ing sawênèhing panggonan wong tukon dibêciki bangêt. Pênggaweane luwih-luwih anggarap lêmah, kang akèh iya mung anggarap pênggawean ngomah. Para punggawa V.O.C. milu-milu adate wong pribumi: ngingu batur tukon, nanging pangrêngkuhe iya bêcik. Ngêdol uwong mênyang sajabaning Indhiya babar pisan ora kêna, lan "nyolong wong" gantungane ukum pati.
